Касьцёл Сьвятога Язэпа і кляштар дамініканаў (Ворша)

**Касьцёл Сьвятога Язэпа і кляштар дамініканаў** — помнік архітэктуры XVIII—XIX стагодзьдзяў у Воршы. Знаходзіцца на Зааршыньні. Касьцёл дзее, кляштар існаваў да 1845 году. Твор архітэктуры барока і клясыцызму. Аб’ект Дзяржаўнага сьпісу гістарычна-культурных каштоўнасьцяў Беларусі.

Комплекс Аршанскага дамініканскага кляштару складаўся з касьцёла і кляштарнага корпуса. У другой палове XIX ст. улады Расейскай імпэрыі зьнішчылі кляштарны корпус.

## Гісторыя
### Вялкае Княства Літоўскае

У 1649 годзе князь Геранім Альбрэхт Друцкі-Сакалінскі запрасіў у Воршу манахаў-дамініканаў і збудаваў ім драўляны касьцёл пад тытулам Анёлаў (апекуноў Літоўскай правінцыі).

Пры кляштары існаваў шпіталь на 10 ложкаў.

### Пад уладай Расейскай імпэрыі
Па першым падзеле Рэчы Паспалітай (1772 год), калі Ворша апынулася ў складзе Расейскай імпэрыі, касьцёл і кляштар працягвалі дзеяць. У 1780—1808 гадох вялося будаваньне мураванага касьцёла.

Па здушэньні вызвольнага паўстаньня (1830—1831) у 1845 годзе расейскі ўлады ліквідавалі кляштар, а пры здушэньні нацыянальна-вызвольнага паўстаньня — зруйнавалі ў 1863 годзе вежы касьцёла як пакараньне за актыўны ўдзел каталікоў у выступленьні. Прыкладна ў гэты ж час яны зьнішчылі кляштарны корпус.

### Найноўшы час
У 1937 годзе савецкія ўлады зачынілі касьцёл і прыстасавалі яго пад дом культуры будаўнікоў. У 1950-я гады помнік перабудавалі.

У 1989 годзе будынак касьцёла вярнулі каталікам.

## Архітэктура
Касьцёл — помнік архітэктуры барока з элемэнтамі клясыцызму. Гэта 3-нэфавая 2-вежавая базыліка. Фасад падзяляўся на 3 часткі, разьмежаваныя глыбокімі прастакутнымі нішамі з лучковымі аконнымі праёмамі. Фасад завяршаецца прастакутным 2-ярусным атыкам, раней меў трыкутны франтон, які пераходзіў да роўніцы фасаду бакавымі акруглымі прасьценкамі. У цэнтры атыка авальная люкарня. Ад пачатку плястыку фасаду ўзбагачалі кутнія калёны, пілястры, тонка прафіляваныя карнізныя паясы, дэкаратыўныя вазы.

У інтэр'еры захоўваліся партрэты фундатара кляштару Гераніма Альбрэхта Друцкага-Саколінскага і ягонай жонкі.

## Галерэя
### Гістарычныя здымкі

Vorša, Daminikanskaja. Ворша, Дамініканская (J. Dzieržanoŭski, 1913).jpg|Ю. Дзержаноўскі, 1913 г.
Vorša, Zaaršyńnie, Daminikanski-Franciškanski. Ворша, Зааршыньне, Дамініканскі-Францішканскі (1901-18) (2).jpg|да 1918 г.
Vorša, Aršyca-Zaaršyńnie, Daminikanski-Baharodzickaja. Ворша, Аршыца-Зааршыньне, Дамініканскі-Багародзіцкая (1901-18).jpg|да 1918 г.
Vorša, Zaaršyńnie, Daminikanski. Ворша, Зааршыньне, Дамініканскі (1901-17).jpg|(?) да 1918 г.


Vorša, Aršyca-Zaaršyńnie, Franciškanski-Daminikanski. Ворша, Аршыца-Зааршыньне, Францішканскі-Дамініканскі (1930-41).jpg|да 1941 г.
Vorša, Zaaršyńnie, Daminikanski-Franciškanski. Ворша, Зааршыньне, Дамініканскі-Францішканскі (1941).jpg|1941 г.
Vorša, Zaaršyńnie, Daminikanski. Ворша, Зааршыньне, Дамініканскі (1941).jpg|1941 г.
Vorša, Zaaršyńnie, Daminikanski. Ворша, Зааршыньне, Дамініканскі (1941) (2).jpg|1941 г.


Vorša, Zaaršyńnie. Ворша, Зааршыньне (1941) (3).jpg|1941 г.
Vorša, Zaaršyńnie, Škłoŭskaja. Ворша, Зааршыньне, Шклоўская (1941).jpg|1941 г.
Vorša, Zaaršyńnie, Škłoŭskaja. Ворша, Зааршыньне, Шклоўская (1941) (2).jpg|1941 г.
Aršanski zamak. Аршанскі замак (1941-44).jpg|1941—1944 гг.


Vorša, Dniapro-Aršyca. Ворша, Дняпро-Аршыца (1941-44).jpg|1941—1944 гг.
Vorša, Zaaršyńnie, Daminikanski. Ворша, Зааршыньне, Дамініканскі (1941-44).jpg|1941—1944 гг.
Vorša, Zaaršyńnie, Baharodzickaja-Daminikanski. Ворша, Зааршыньне, Багародзіцкая-Дамініканскі (1941-44).jpg|1941—1944 гг.
Vorša, Zaaršyńnie, Daminikanski-Baharodzickaja. Ворша, Зааршыньне, Дамініканскі-Багародзіцкая (1941-44).jpg|1941—1944 гг.


Vorša, Zaaršyńnie, Daminikanski-Baharodzickaja. Ворша, Зааршыньне, Дамініканскі-Багародзіцкая (1941-44) (2).jpg|1941—1944 гг.
Vorša, Zaaršyńnie, Baharodzickaja-Daminikanski. Ворша, Зааршыньне, Багародзіцкая-Дамініканскі (1942).jpg|1942 г.
Vorša, Zaaršyńnie, Daminikanski-Franciškanski. Ворша, Зааршыньне, Дамініканскі-Францішканскі (1943).jpg|1943 г.
Vorša, Zaaršyńnie, Daminikanski. Ворша, Зааршыньне, Дамініканскі (1943).jpg|1943 г.


### Сучасныя здымкі

Orša, Śv. Jazepa. Орша, Св. Язэпа.jpg|Агульны выгляд
Касьцёл Сьв. Ёсіфа. г. Ворша.jpg|Галоўны фасад
Orša, Belarus (by LastofAvari) — 45.jpg|З боку ракі


## Заўвагі

## Крыніцы

## Літаратура
* 

## Вонкавыя спасылкі

* 
* 

Ворша
Дамінікане
Ворша
Ворша
Катэгорыя:Ворша